מאז שנת 2000, נפתחו שווקים ייעודיים נוספים בתוך המתחם של מבשלת טרומן הישנה בעבר הייתה אחת ממבשלות הבירה הגדולות של לונדון, וכעת היא ביתם של כ-250 בתי עסק, חנויות ומסעדות.
שוק בריק ליין היה ידוע לשמצה כמקום שבו סחרו באופניים גנובים. עם זאת, בספטמבר 2010 בעקבות הסנקציה בה נקטה משטרת לונדון, בעיית גנבת האופניים ומכירתם ירדה באופן משמעותי. משטרת לונדון פיתחה כוח משימה מיוחד לנושא האופניים, ועד פברואר 2011 הם סיפקו תגי אבטחה ליותר מ-10,000 אופניים וביצעו מעל 100 מעצרים הקשורים בגנבות אופניים.
שוקי טרומן.
שוקי טרומן הם חלק ממתחם שוק בריק ליין והם ממוקמים באזור ההיסטורי של מבשלת טרומן הישנה, בקצה הצפוני של בריק ליין.
מתחם שוקי טרומן כולל חמישה שווקים שונים, כולם נפתחו בזמנים שונים בעשור האחרון: רחבת האוכל של בית הבוילר, חדרי התה, שוק החצר האחורית, שוק יום ראשון היוקרתי ושוק הוינטג' .
שוק החצר האחורית.
שוק החצר אחורית הוקם בשנת 2006 והוא אחד הצעירים מבין שוקי טרומן. הוא ממוקם בבנין יו בצד המזרחי של מבשלת הבירה, והוא משכנם של כשמונים דוכנים. שוק החצר האחורית הוא ייחודי מפני שהוא מאפשר לאמנים צעירים ולמעצבים להיות חלק מקהילה יצירתית שבה ניתנת להם הזדמנות להציג את עבודתם. הוא הראשון מסוגו באזור שפתח את שעריו בימי שבת.
שוק החצר האחורית מציע שילוב מגוון של עסקים עצמאיים ורשתות קמעונאיות, כגון בתי קפה, בוטיקים ומספרות, שפונים לקהל לקוחות רחב ושמים דגש על מכירת חפצי אומנות ומלאכת יד.
בית הבוילר.
עוד משנת 1830 מבשלת טרומן הישנה שימשה כאתר היסטורי וכאזור ההסעדה של בריק ליין, בגודל 2,400 מטרים רבועים. אולם האוכל של בית הבוילר הוקם בשנת 2010 והוא פתוח כל יום שבת מהשעה 11 בבוקר ועד 6 אחר הצהריים, ובימי ראשון משעה 10 בבוקר ועד 5 אחר הצהריים. לאורחים יש אפשרות לסעוד בגן הבירה שבחוץ, או לשבת בחלק הפנימי באזור הארובה הגדולה שבטרקלין הבר.
בית הבוילר הוא ביתם של כשלושים דוכנים מהמטבח הבינלאומי; בין מגוון המנות ניתן למצוא: איטלקי, פולני, ליטאי, ים תיכוני, מקסיקני, פרואני, יפני וקאריבי-אסייתי פיוז'ן.
שוק יום ראשון היוקרתי.
שוק יום ראשון היוקרתי, פתוח כל יום ראשון משעה 10 בבוקר ועד 5 אחר הצהרים, הוא נפתח לראשונה בספטמבר 2004. השוק שוכן בחצר המגרש של אלי, יש בו יותר מ-200 דוכנים ונמכרים בו מגוון רחב של מוצרים הכוללים: בגדים בסגנון וינטאג', ובגדים עשויים בעבודת יד, אביזרים בעבודת יד, מוזיקה, אומנויות ויצירה, ומזון אורגני. רבים מהפריטים שנמכרים בשוק זה הם פריטים ייחודיים המיוצרים על ידי בעלי הדוכנים עצמם, והם אלה שלעיתים קרובות מוכרים את המוצרים שלהם ישירות ללקוחות, כיוון שהשוק היוקרתי נחשב ל- "פלטפורמה למעצבים בתחילת דרכם ולמטבח אורגני".
חדרי התה.
שוק חדרי התה , שנוסד בשנת 2009, הוא שוק שקיבל את שמו בשל המבחר הגדול של סוגי תה, וסוגי קפה ומאפים מסורתיים, כמו גם בשל העתיקות, כריות משי, רהיטים, פריטי אספנות ומוצרים בעבודת יד. הוא פתוח בשבת משעה 11 בבוקר ועד 6 אחר הצהריים, ובימי ראשון משעה 10 בבוקר ועד 5 אחר הצהריים.
החנות המרכזית בשוק, אמפוריום וינטאג', ממוקמת בקומת הקרקע, מתחת לבית הקפה המרכזי. זוהי חנות וינטאג' של בגדים ואביזרים המתמחה גם בעתיקות ואביזרים לבית, ויש בה מלאי מתקופת ויקטוריה ועד שנות החמישים של המאה העשרים. ניתן לשכור את המקום גם למסיבות.
שוק הוינטג'.
שוק הוינטג' מורכב מדוכנים בבעלות מומחי וינטאג' בריטים ואירופאים, ומציע בגדים ישנים החל מ-1920 ועד 1990. מוצעים גם אביזרים, תקליטים ישנים, וכן אוסף מגוון של תכשיטים ישנים וייחודיים.
שוק הוינטג' פתוח בימי שני ועד שבת מהשעה 10 בבוקר ועד 16 אחר הצהריים, ובימי ראשון מהשעה 11 בבוקר ועד 16 אחר הצהריים.
שפיפון פרסי
שפיפון פרסי (שם מדעי: Pseudocerastes persicus) הוא מין של נחש ארסי ממשפחת הצפעיים ותת-משפחת הצפעונים המצוי ברחבי דרום אסיה והמזרח התיכון באזורים מדבריים. בעבר היה המין היחידי בסוג שפיפון.
השפיפון הפרסי מגיע לאורך 40-70 ס"מ עם שיא של 108 ס"מ, קטן יחסית למשפחתו והוא בעל צבעי הסוואה המתאימים לרקע הסלעים והחולות בהם חי. לנחש חרטום קצר ורחב, עיניים צהובות בולטות ומעין "קרניים" קטנות מעל העיניים. הלסתות והלחיים רחבות. הקשקשים אפורים-בהירים עם רצועות חומות בהירות לאורך הגב.
הוא מצוי באזורי מדבר ובתה ברחבי איראן (ומכאן שמו), פקיסטן, אוזבקיסטן, אזרבייג'ן, מזרח טורקיה ודרומה לדרום סוריה, צפון-מערב עיראק, עומאן, סעודיה, ירדן ואולי בישראל ובסיני. השפיפון נע רוב זמנו קבור בחולות או שהוא נע בצורה עקלתונית, באופן בו רק חלק אחד מגופו מצוי על הקרקע החמה ושאר הגוף מתפתל מעלה. הנחש יוצא בשעות הערב לאכול.
השפיפון ניזון ממיני מכרסמים, עופות מדבר וזוחלים שונים אותם הוא הורג בארס החזק שלו. אם הוא יופתע, הוא ינוע לאט הרחק מהסכנה אך אם זה לא יעזור הוא יכיש. הארס יכול לגרום לדימומים פנימיים ולעיתים למוות, אם כי נוגדן יכול לעצור את פעילות הארס בזמן.
התכנסות חלשה (מרחב הילברט)
התכנסות חלשה של סדרה במרחב הילברט היא ההתכנסות המושרת מהטופולגיה החלשה עליו.
הגדרה.
סדרת נקודות formula_1 במרחב הילברט H מתכנסת חלש ל־formula_2 אם לכל formula_3, formula_4. זוהי ההתכנסות בטופולוגיה החלשה. לעיתים התכנסות זו נרשמת באופן הבא:formula_5.
משפט בנך-סאקס.
משפט בנך–סאקס מספק קשר נוסף בין התכנסות להתכנסות חלשה:
תהי formula_1 סדרה המתכנסת חלש ל־x אזי יש ל־x תת-סדרה המתכנסת בממוצע ל־x: formula_16.
הוכחה: בה"כ x=0. כמו כן formula_1מתכנסת חלש ולכן חסומה על ידי M. נגדיר את הסדרה formula_18 באופן הבא הבא: formula_19 וכן בהינתן formula_20 לכל j&lt;k מתקיים מההתכנסות החלשה ש־formula_21 לכל j&lt;k ולכן יש m כך ש־formula_22 לכל j&lt;k. נבחר את formula_23 להיות ה־m הראשון המקיים זאת. מתקיים: formula_24 ונקבל את הדרוש.
הערה: למעשה המשפט נכון לכל מרחב בנך קמור במידה שווה (למשל מרחב formula_25כאשר formula_26 מערכת אורתונורמלית. כיוון ש־formula_27, ברור ש־formula_28 איננה שואפת לאפס. עם זאת, נראה שהיא שואפת חלש לאפס. אכן יהי formula_29. מאי שוויון בסל נקבל formula_30 ובפרט הטור מתכנס ולכן אבריו שואפים לאפס. לכן formula_31 ולכן formula_28 שואפת חלש לאפס.
מוריס פיטרסון
מוריס ראסל פיטרסון הבן (באנגלית: .Morris Russell Peterson Jr; נולד ב-26 באוגוסט 1977) הוא כדורסלן עבר אמריקאי, אשר שיחק בליגת ה-NBA בין השנים 2000–2011. ממוצעיו הכוללים לאורך הקריירה הם 10.7 נקודות, 3.5 ריבאונדים ו-1.5 אסיסטים למשחק.
קריירת מכללות.
פיטרסון נולד בעיר פלינט שבמישיגן, ובשנת 1995 החל ללמוד באוניברסיטת המדינה של מישיגן. בעונת 1998/1999 הוביל את קבוצת הכדורסל של האוניברסיטה לפיינל פור טורניר אליפות המכללות, אליו העפילה לראשונה מזה 20 שנה, כשהוליך את קלעיה עם 13.6 נקודות בממוצע למשחק. במשחק חצי הגמר הפסידה מישיגן מול אוניברסיטת דיוק, בתוצאה 62–68. בעונת 1999/2000 קלע פיטרסון 16.8 נקודות למשחק, זכה בתואר שחקן העונה של "מחוז Big Ten" והצעיד את קבוצתו לזכייתה השנייה אי פעם בטורניר אליפות המכללות. פיטרסון הוביל את קלעי קבוצתו בכל ארבעת המשחקים האחרונים של העונה, כולל תצוגה של 21 נקודות במשחק הגמר מול אוניברסיטת פלורידה.
קריירת משחק.
טורונטו ראפטורס.
בדראפט ה-NBA 2000 נלקח פיטרסון בבחירה ה-21, על ידי טורונטו ראפטורס. כבר במהלך עונת הרוקי קיבע את מעמדו כשחקן חמישייה קבוע, ובסיומה נבחר לחמישיית הרוקיז של העונה לאחר שקלע 9.3 נקודות בממוצע למשחק. ב-6 העונות הבאות היה אחד השחקנים המובילים של הראפטורס, ואחד מקלעי השלשות הבולטים ב-NBA, עם ממוצעים של 12.4 נקודות ו-1.6 שלשות למשחק.
אחד הרגעים הזכורים ביותר מהקריירה של פיטרסון הגיע במשחק מול וושינגטון ויזארדס ב-30 במרץ 2007; כאשר קבוצתו ביתרון 109–106, עם כ-3 שניות לסיום המשחק, תפס שחקן הוויזארדס מייקל ראפין את הכדור וזרק אותו באוויר, בניסיון לבזבז את הזמן שנותר עד לסיום המשחק. לרוע מזלו, פיטרסון תפס את הכדור כשנייה אחת לסיום, וקלע שלשה אשר שלחה את המשחק להארכה. בסופו של דבר ניצחה טורונטו בתוצאה 123–118.
בעת עזיבתו את הראפטורס בשנת 2007, הוביל פיטרסון את שחקני המועדון במספר משחקים (542) ובמספר שלשות (801) בקבוצה, וניצב במקום השני בנקודות (6,498), אחרי וינס קרטר.
ניו אורלינס ואוקלהומה סיטי.
לקראת עונת חתם פיטרסון על חוזה ל-4 עונות בניו אורלינס הורנטס, עבור כ-23 מיליון דולר. בשלוש עונותיו בניו אורלינס פתח ב-124 מתוך 165 המשחקים בהם שותף, וקלע 6.8 נקודות בממוצע למשחק. ביוני 2010 הועבר בטרייד לאוקלהומה סיטי ת'אנדר, במדיה שיחק ב-4 משחקים בלבד. בפברואר 2011 נשלח בטרייד לשארלוט בובקאטס, ממנה שוחרר כעבור 4 ימים מבלי ששיחק במדיה.
מוריס פטרסון
עין חובלה
מו פיטרסון
שפיפון עכבישי
שפיפון עכבישי (שם מדעי: Pseudocerastes urarachnoides) הוא מין של נחש ארסי מהסוג שפיפון שבמשפחת הצפעיים החי במערב איראן. מין זה התגלה רק בשנת 2006 והוא קיבל את שמו המדעי עקב ציצה בקצה זנבו המזכירה בצורתה עכביש ומשמשת למשיכת טרף. (משמעות השם: "οὐρά" - "זנב", "ἀράχνη" - "עכביש", "οειδής" - "דומה", כלומר: הזנב דמוי-העכביש).